paragraph_text: Jedan od najvećih pomaka Gromovi postižu uspješnom organizacijom prvog međunarodnog turnira u američkom nogometu pod nazivom Crobowl. Turnir je održan u Zagrebu na terenu NK Prečko 15.10.2006 g. Uz pomoć prijenosa NFL utakmica na lokalnoj zagrebačkoj televiziji, te velikom medijskom popraćenošću Crobowla, sve više ljudi dolazi u klub. Dolaskom nekoliko pojačanja s velikim iskustvom igranja američkog nogometa (Italija, SAD, Kanada) na trenerske pa i igračke pozicije, Gromovi počinju kvalitetno trenirati te se spremaju za prve utakmice u 2007 godini. Gromovi 2007 godinu koriste za velik broj prijateljskih utakmica s povoljnim omjerom za tako mladi klub. Te svojim nastupima zainteresiraju predstavnike SELAF lige.